**OSNOVNA ŠKOLA POSAVSKI BREGI**

#  SAVSKA 70, POSAVSKI BREGI

 KLASA 602-02/19-01/81

 UR. BROJ: 238/10-107/19-01

**IZVJEŠĆE O REALIZACIJI**

**GODIŠNJEG PLANA I PROGRAMA RADA**

 **OSNOVNE ŠKOLE POSAVSKI BREGI ŠKOLE ZA**

**ŠKOLSKU GODINU 2018./2019.**

Posavski Bregi, 30. rujna 2019.

Temeljem članka 28. Zakona o odgoju i obrazovanju u osnovnoj i srednjoj školi («NN» br. 87/08, 86/09, 92/10, 105/10, 90/11, 05/12, 16/12, 86/12, 94/13, 152/14, 7/17, 68/18), Učiteljsko vijeće Osnovne škole Posavski Bregi u Posavskim Bregima donijelo je prijedlog na sjednici održanoj 27. rujna 2018. godine kojeg je sukladno čl. 29. Statuta Osnovne škole Posavski Bregi usvojio Školski odbor na sjednici održanoj \_\_\_\_\_\_\_ 2019.

IZVJEŠĆE O REALIZACIJI GODIŠNJEG PLANA I PROGRAMA RADA OSNOVNE ŠKOLE POSAVSKI BREGI U POSAVSKIM BREGIMA ZA ŠKOLSKU GODINU 2018./2019.

# OSNOVNI PODACI O OSNOVNOJ ŠKOLI

**(OSOBNA KARTA ŠKOLE)**

 **Županija :** *Zagrebačka županija*

 **Općina:** *Grad Ivanić Grad*

 **Naziv:** *Osnovna škola Posavski Bregi*

 **Sjedište:** *Posavski Bregi 10 311 , Savska 70*

 **Telefon :** *01/ 28 29 193*

*01/ 28 29 195*

 **Telefax:** *01/ 28 29 194*

 **Šifra škole: *01- 032-005***

**Šifra djelatnosti:** 85.20

 **IBAN škole:** HR05*23400091110122071*

 **Matični broj škole:** *1750402*

 **OIB:** 32571753478

**BROJ RAZREDNIH ODJELA:**

 I.-IV. razreda 5 razrednih odjela

 V.-VIII. razreda 4 razrednih odjela

 **UKUPNO: 9 razrednih odjela**

**BROJ UČENIKA:**

 I.-IV. razreda 94 učenika

 V.-VIII. razreda 63 učenika

 **UKUPNO: 157učenika**

**BROJE DJELATNIKA:**

Učitelji razredne nastave 5

 Učitelji predmetne nastave 18

 Stručni suradnici 2

 Ostali djelatnici 5

 **UKUPNO: 30**

**RAVNATELJICA ŠKOLE:** Renata Koić, profesor komparativne knjiž. i njemačkog jezika i

 književnosti

**ZAMJENIK RAVNATELJICE**: Daniel Bunjevčević, prof.soc.pedagog

**I. UVJETI RADA**

# Podaci o školskom području

 Školu su pohađali učenici upisnog područja Osnovne škole Posavski Bregi koje obuhvaća naselja Prečno, Prerovec, Dubrovčak Lijevi, Topolje, Posavski Bregi, Zaklepica, Šemovec, Breška Greda, Breška Zelina i Trebovec.

 Obzirom na udaljenost naselja od škole, prijevoz učenika bio je realiziran s dvije autobusne linije, jednom iz smjera Trebovca, a drugim iz smjera Prečna s vremenikom vožnje usklađenim sa školskim rasporedom. Prijevoz se vršio sukladno Ugovoru o prijevozu učenika osnovne škole, sklopljenim između Zagrebačke županije iz Zagreba, Ul. grada Vukovara 72/V i poduzeća „Maluks promet“ d.o.o. iz Ivanić Grada, Kloštranska 6.

Od ukupnog broja učenika 95 učenika su putnici, 86 redovnih + 9 učenika koji nemaju zakonsko pravo, ali zbog potrebe smiju koristiti prijevoz. 60 učenika su putnici nižih razreda (63 %), te 35 učenika viših razrednih odjeljenja, odnosno (27 % ).

# Prostorni uvjeti

Nastava je izvođena unutar istog prostornog kapaciteta, unutar 6 univerzalnih učionica, male informatičke učionice te jednog kabineta namijenjenog izvođenju nastave fizike, kemije i biologije. Za nastavu tjelesne i zdravstvene kulture korištena je površinom najveća učionica. Učenicima je na raspolaganju i prostor školske knjižnice, te kabinet defektologa za potrebe pomoći u učenju .

Škola ima dva sanitarna čvora kojima se koriste učenici ( odvojeno dječaci i djevojčice) te tri sanitarna čvora za osoblje.

Vanjski prostor škole je prilikom izgradnje školske sportske dvorane, a sukladno projektu prenamijenjen u parkirališni prostor s prilaznim putevima. Gradilište je završeno, izvršena je primopredaja dvorane, a vanjski prostor je održavan košnjom zelene površine.

Unutarnji prostor škole održavan je redovitim čišćenjem, saniranjem oštećenja i održavanjem.

3. Učiteljski kadar

Školske godine 2018./19. nastavu je izvodilo 5 učiteljica razredne nastave i 18 učitelja predmetne nastave. Sva nastava je stručno zastupljena i realizirana prema planiranoj satnici.

Novih zapošljavanja nije bilo, već samo zamjena za učiteljicu engleskog jezika koja je koristila rodiljni dopust.

Status unaprijeđenih učitelja ima pet zaposlenika naše škole: učitelj fizike Denis Tovernić, učiteljica razredne nastave Sabina Jagačić, vjeroučiteljica Ivančica Marković, te stručni suradnik defektolog Daniel Bunjevčević. Učiteljica njemačkog jezika Andrea Thes je ima status učitelja savjetnika.

**II. ORGANIZACIJA RADA**

1. Podaci o učenicima i razrednim odjelima

|  |  |  |
| --- | --- | --- |
| **Razredna nastava** | **Predmetna nastava** | **U K U P N O** |
| Učenika | Odjela | Učenika | Odjela | Učenika | Odjela |
| 94 | 5 | 63 | 4 | 157 | 9 |

#### Nastava učenika bila je organizirana u dvije smjene, u jutarnjem i popodnevnom turnusu.

#### 2. Godišnji kalendar rada škole

Nastava je realizirana u dva obrazovna razdoblja sukladno Pravilniku o kalendaru rada osnovnih škola za šk. godinu 2018./2019. Započela je 03. rujna 2018. a završila 14. lipnja 2019. godine. Nastava je bila organizirana u 37 nastavnih tjedana, odnosno 179 nastavnih dana. Sukladno istome realiziran je i fond nastavnih sati.

**III. KULTURNA I JAVNA DJELATNOST ŠKOLE**

Kulturne djelatnosti obilježene su u okviru škole prema planu i programu kroz uređenje panoa škole i učionica, priredbe, radionice, predavanja, natjecanja i športska natjecanja, obilježavanje obljetnica, državnih praznika i blagdana. Isto je realizirano uz učitelje razredne i predmetne nastave, voditelje slobodnih aktivnosti, te stručne suradnike škole. Prigodnim programom ili proslavom obilježeni su početak školske godine, Hrvatski olimpijski dan, Dani kruha i Dan župe, Sveti Nikola, Božić, Valentinovo, Fašnik, Uskrs, Dan planeta Zemlje i Majčin dan. Završetak školske godine proslavljen je svečanom završnom priredbom s temom „\_\_\_\_\_\_\_\_\_\_“.

Ostali oblici javne suradnje realizirani su kroz kontakte s roditeljima prema potrebi i planu, s tijelima lokalne, županijske i državne vlasti te drugim institucijama obrazovanja, kulture, zdravstva, socijalne zaštite i slično.

Liječnica školske medicine, dr. Bernarda Krnić održala je sva predviđena predavanja vezana

uz provedbu zdravstvenog odgoja.

Suradnja s društvenom sredinom realizirana je i u sklopu akcije Crvenog križa“ Solidarnost na djelu“, u kojoj su sudjelovali učenici 7. i 8. razreda, voditelj PCK, pojedini roditelji te organizatori akcije (djelatnici Crvenog križa) kroz aktivnosti sakupljanja odjeće, obuće, hrane i novčanih sredstava u lokalnoj zajednici za siromašne stanovnike zajednice.

Učenici su se uključili i u ostale akcije organizirane na našem području -„Zelena čistka“ te Caritasovu akciju „Za 1000 radosti“.

**IV. PROJEKTNA NASTAVA**

Godišnji nastavni plan i program realiziran je prema planiranom u skladu s odlukama stručnih aktiva pojedinih predmeta, prema tjednim planovima po nastavnim jedinicama, te dnevnim pripremama. Također je realizirana dopunska i dodatna nastava, te izvannastavne aktivnosti učenika.

Pri realizaciji nastavnog programa razrednih odjeljenja poštivan je raspored utvrđen GPP-om, poštujući normativ satnice pojedinih nastavnih predmeta

1. 10. rujna sportskim aktivnostima obilježen je Hrvatski olimpijski dan
2. 12.10. učenici razredne nastave u pratnji učiteljica posjetili su Ogulin i upoznali lik i djelo Ivane Brlić Mažuranić
3. 12. 10. obilježen Dan župe i Dan mjesta prigodnim programom i Svetom misom u župnoj crkvi Svetog Maksimilijana
4. 25.10. obilježeno je sjećanje na Rudolfa Perešina, učenici su u sportskom parku parku Zelenjak gledali smotru „Krila oluje“
5. 08.11. obilježen je međunarodni književni skup dječjih autora, školu su posjetili Jadranko Bitenc, Robert Mlinarec i Goran Gluvić
6. 08.-09.11. učenici 8.razreda posjetili su Memorijalni centar Domovinskog rata u

Vukovaru

1. 14.11. učenici predmetne nastave su posjetili Hrvatsko narodno kazalište i Sveučilišnu nacionalnu knjižnicu u Zagrebu
2. 20.11. je školu posjetila Glumačka družina Ivana Brlić Mažuranić iz Slavonskog Broda s predstavom Ljepotica i zvijer

 9. 03.12. je u prostorijama Društvenog doma za učenike i zainteresirane roditelje održana

 radionica izrade božićnih ukrasa

10. 23.01. škola je ugostila glumačku skupinu Centra za rehabilitaciju iz Zaprešića koji su

izveli svoju predstavu pod nazivom Varijete

 11. 08.03. g.Darko Slukan iz Javne ustanove za upravljanje zaštićenim područjima je

 učenicima 6.razreda održao predavanje s temom Zaštita prirode

 12. 13.03. su učenici razredne nastave posjetili Dječje kazalište Dubrava i pogledali

 predstavu „Šuma Striborova“, te posjetili park Maksimir

 13. 14.03. je za učenike predmetne nastave održano predavanje i upoznavanje oružja s

 tematikom „Da se ne zaboravi“ u organizaciji HVIDRA-e

 14. Od 18.-22.03. organizirana je škola plivanja u Hotelu Sport za učenike 3. a i b razreda

 15. 05.04. učenici predmetne nastave su posjetili kazalište Žar ptica i pogledali predstavu

 „Sasvim sam popubertetio“

 16. Pčelarsko društvo „Moslavina“ održalo je predavanje za učenike IV.razreda, te su

 učenici išli u posjet pčelinjaku obitelji Mihalj

 17. U Projektu MAH 1 koji provodi Ministarstvo unutarnjih poslova sudjelovali su

 učenici IV. razreda, a u projektu MAH 2 sudjelovali su učenici i roditelji VI-ih

 razreda. Projekt se odnosi na provedbu programa mjera prevencije i sprečavanja

 ovisnosti te su djelatnici MUP-a održali tematska predavanja za roditelje i učenike

 navedenih razreda.

 18. Profesionalno informiranje i usmjeravanje učenika 8. razreda realizirano je prema

 planu i programu profesionalnog usmjeravanja kroz radionice, predavanje i anketno

 ispitivanje učenika osmog razreda.

 Ostvarena je suradnja sa Službom za profesionalno usmjeravanje učenika pri Zavodu

 za zapošljavanje u Zagrebu kamo su upućeni učenici koji su se školovali prema

 prilagođenom planu i programu.

 U svezi usmjeravanja i informiranja učenika 8. razreda realizirana je i suradnja sa

 Srednjom školom Ivan Švear u Ivanić Gradu posjetom učenika 8. razreda školi u

 vrijeme Otvorenih dana škole.

 Profesionalno informiranje i usmjeravanje učenika provedeno je u 4., 5. i 6. mjesecu

 Osim navedenog tijekom školske godine odrađeni su i mnogi projektni dani na temu prometa - Jumicar za učenike 3. i 4.razreda, mjerne jedinice, pričosvijet, kako napisati referat, opasni aditivi u namirnicama, te „Čitamo mi u obitelji svi“.

Škola je, kao škola partner i ove školske godine bila uključena u EU projekt „Ja raSTEM“ za učenike koji su identificirani kao daroviti.

**V. REZULTATI OSTVARENI NA NATJECANJIMA**

Tijekom školske godine 2018./19. organizirana su školska natjecanja iz slijedećih predmeta: hrvatski jezik, matematika, engleski jezik, biologija, TK, vjeronauk, likovna kultura, kao i općinsko-gradski susret LiDraNo,

Na županijsko natjecanje plasirali su se sudionici Lidrana, vjeronauka i tehničke kulture. Učenici su ekipno na natjecanju iz vjeronauka osvojili 10. mjesto na nadbiskupijskoj razini. Svi učenici, sudionici natjecanja iz tehničke kulture, kao i natjecatelji Croatien Makers Lige ostvarili su zavidne rezultate.

**VI. ZDRAVSTVENO SOCIJALNA ZAŠTITA UČENIKA**

Škola brine o prijevozu učenika na nastavu i s nastave u vidu dogovora s prijevoznikom, te u vidu dočeka i ispraćaja učenika na autobus što je zaduženje dežurnih učitelja.

Škola osigurava topli obrok za učenike po cijeni od 5,50 kn po danu, s napomenom da Grad Ivanić Grad sufinancira školsku kuhinju u iznosu od 2,50 kn po učeniku pa roditelji plaćaju cijenu od samo 3,00 kn po nastavnom danu.

Šk.godine 2018./19. 20 učenika socijalno ugroženih je ostvarivao pravo na besplatnu kuhinju putem škole.

 Škola skrbi i o preventivnim mjerama zdravstvene zaštite učenika. Zdravstvena zaštita učenika osigurava se uz suradnju sa Zavodom za javno zdravstvo Zagrebačke županije, odnosno uz tim liječnika školske medicine pa možemo konstatirati da je tijekom godine u potpunosti realizirana preventivna zaštita u vidu procjepljivanja, sistematskih pregleda, provjere vida, stomatološkog pregled svih učenika, kao i stručnih predavanja od strane školske liječnice i stručnog suradnika defektologa sukladno planu i programu rada škole.

Učenici kod kojih su primijećene teškoće u savladavanju nastavnog gradiva upućeni su na obradu uz suglasnost roditelja, a također uz suradnju sa liječnikom školske medicine.

Na temelju rješenja Povjerenstva za utvrđivanje primjerenog oblika odgoja i obrazovanja Županijskog Ureda za prosvjetu, kulturu, informiranje, šport i tehničku kulturu tijekom školske godine 2018./2019. 15 učenika je usvajalo nastavni program prema prilagođenom planu i programu (prema članku 4. Pravilnika o osnovnoškolskom odgoju i obrazovanju učenika s teškoćama u razvoju NN 24/15), a 1 učenik prema redovnom planu i programu s individualiziranim pristupom.

Razredni i predmetni nastavnici pravovremeno su napisali prilagođene planove i programe za navedene učenike koje su uz savjetovanje i pomoć stručnog suradnika defektologa tijekom školske godine i realizirali. Za svako obrazovno razdoblje defektologu škole predali su pismeno izvješće o realizaciji prilagođenih planova i programa predmeta koji predaju za svakog pojedinog učenika kako bi se što bolje pratio napredak učenika.

Program socijalne zaštite ostvaruje se putem Centra za socijalnu skrb, a programi prevencije nepoželjnih oblika ponašanja učenika i ostali preventivni programi ostvaruju se kroz predavanja i radionice koje provodi stručni suradnik defektolog u suradnji s ostalim mjerodavnim centrima i institucijama.

**VII. STRUČNO USAVRŠAVANJE**

Školski stručni aktivi održani su prema Planu i programu rada stručnih aktiva za razrednu nastavu, jezično - umjetničko i društveno područja (hrvatski jezik, engleski jezik, njemački jezik, glazbena kultura, likovna kultura, tjelesna i zdravstvena kultura, povijest i vjeronauk), te grupu prirodoslovnih predmeta (matematika, fizika, geografija, tehnička kultura, biologija, priroda, kemija).

Aktivi su tijekom godine održani četiri puta prilikom čega su obrađene planirane teme.

Individualno usavršavanje učitelja provodilo se tijekom cijele školske godine praćenjem aktualne stručno-metodičke, pedagoško-psihološke literature, kroz stručne seminare i aktive u organizaciji Ministarstva znanosti i obrazovanja, Agencije za odgoj i obrazovanje, kao

i kroz županijska stručna vijeća.

**VIII. RAD STRUČNIH ORGANA, STRUČNIH SURADNIKA I ORGANA**

 **UPRAVLJANJA**

1.\_\_Rad Učiteljskog vijeća

Plan i program rada Učiteljskog vijeća u školskoj godini 2018./2019. realiziran je sukladno planiranom.

Održane su 4 sjednice kroz koje su obuhvaćene sve teme i aktualnosti bitne za rad škole.

Na sjednicama su obrađene i sve trenutno važne teme, pružene su informacije o svim novitetima i poduzetim aktivnostima, o novim zakonima i pravilnicima, o napucima Ministarstva znanosti i obrazovanja, Županijskog ureda, razmatrana saznanja s roditeljskih sastanaka, sastanaka Vijeća roditelja i Vijeća učenika, Školskog odbora i stručnih aktiva te su po potrebi usvajane određene odluke i izvješća.

2\_Rad razrednih vijeća

Plan i program rada razrednih vijeća realiziran je sukladno planiranom. Ukupno je održano 5 sjednica razrednih vijeća predmetne nastave i 5 sjednica razrednih vijeća razredne nastave.

Na sjednicama Razrednih vijeća raspravljalo se o organizaciji rada, uspjehu i vladanju učenika, obrazovnim postignućima, razlozima slabih postignuća, mjerama za ostvarenje boljih, pripremama za natjecanje učenika, pedagoškim mjerama, suradnji s roditeljima, samovrednovanju učitelja kao i tekućoj problematici

3.\_Rad razrednika i individualne konzultacije s razrednicima i predmetnim učiteljima

Svaki razrednik održao je najmanje 4 roditeljska sastanka tijekom školske godine. Prema planu i programu realizirane su planirane teme sastanaka, kao i tekuća problematika:

 IX. mjesec - (informacija o planu i programu GPPRŠ s razradom plana izvan učioničke nastave, izleta i ekskurzija, upoznavanje roditelja s Pravilnikom o ocjenjivanju učenika, Pravilnikom o pohvalama, nagradama i pedagoškim mjerama, Pravilnikom o kućnom redu škole te pravima i dužnostima roditelja ili skrbnika i učenika).

XI. mjesec – upoznavanje s uspjehom učenika u I. obrazovnom razdoblju,

II. mjesec –rješavanje problema učenja i ponašanja, priprema i organizacija izleta učenika profesionalno usmjeravanje i informiranje za roditelje učenika osmih razreda,

 V. mjesec - upoznavanje s uspjehom učenika u učenju i vladanju na kraju II. obrazovnog razdoblja, organizacija izleta učenika.

Individualnim razgovorima tijekom godine praćeni su i izvještavani roditelji o uspjesima učenika u učenju i vladanju. Organizirana su stručna predavanja za roditelje učenika IV.-ih razreda - „Prevencija ovisnosti“ u suradnji sa djelatnicima MUP-a, te predavanje stručnog suradnika škole o „Treningu socijalnih vještina“ za roditelje IV. razreda. Aktualni problemi učenika i roditelja rješavani su uz pomoć ravnateljice, stručnog suradnika škole, razrednika i po potrebi predmetnih učitelja.

Redovito je praćena i vođena pedagoška dokumentacija (imenik, dnevnik, matična knjiga, učeničke knjižice, svjedodžbe i e-matica).

Razrednici su planirali rad razrednog odjela te kroz satove razrednika obrađivali aktualnu tematiku.

4. Rad stručnih suradnika

Rad stručnog suradnika knjižničara ostvaren je sa pola satnice kroz 3 dana tjedno i to kroz neposredni rad s učenicima, organizirano i sustavno upoznavanje učenika s knjigom i knjižnicom, suradnju s učiteljima, stručnim suradnicima i ravnateljem, stručno knjižnični rad i informacijsko-referalnu djelatnost, kulturnu i javnu djelatnost, te stručno usavršavanje i ostale poslove prema potrebi.

Rad stručnog suradnika socijalnog pedagoga organiziran je kroz puno radno vrijeme, a obuhvaća neposredan rad s učenicima kao prioritetan, suradnju s učiteljima, roditeljima i ravnateljem.

Posao stručnog suradnika soc.pedagoga također obuhvaća i stručno usavršavanje, suradnju sa stručnim društvenim ustanovama koje skrbe o zdravlju i zaštiti, te vođenje dokumentacije glede istih poslova.

Stručni suradnik soc.pedagog je tijekom godine u 7. razredu održao predavanje s temom „Ovisnosti“, te učenike osmih razreda upoznao s kriterijima i mogućnostima upisa u srednje škole.

5. Rad Školskog odbora i Vijeća roditelja i Vijeća učenika

U radu Školskog odbora aktivno su sudjelovali njegovi članovi, sjednice su održavane po potrebi, a odluke donošene sukladno ovlastima propisanim Statutom. Tijekom školske godine 2018./19. održano je 6 sjednica ŠO.

Održavane su i sjednice Vijeća roditelja kao i sjednice Vijeća učenika. Vijeće roditelja je upoznato sa planom i programom rada škole, pravilnikom o ocjenjivanju i provedbi izleta i ekskurzija, školskim kurikulumom, dodjelom udžbenika, te ostalim informacijama vezanim uz rad škole. Učenici su upoznati sa školskim kurikulumom, kućnim redom škole, kao i Pravilnikom o ocjenjivanju.

6. Rad tajništva i administrativno-tehničke službe

Zaduženja tajništva i administrativno-tehničke službe realizirana su prema Godišnjem planu i programu, za domara kroz 20-satno radno vrijeme tjedno, za tajnika 26 sati tjedno, jer obnaša i dužnost sindikalnog povjerenika, te za računovođu, kuharicu i spremačicu kroz puno radno vrijeme.

Navedene službe obavljale su poslove u skladu s normativima utvrđenim granskim Kolektivnim ugovorom u osnovnom školstvu i potrebama, sukladno sklopljenim ugovorima o radu.

7. Rad ravnatelja škole

Posao ravnatelja realiziran je u skladu sa godišnjim planom i programom, a obuhvatio je planiranje i programiranje rada škole, organizaciju rada škole, pedagoško-instruktivni rad, pedagoški nadzor i kontrolu, suradnju s učenicima i roditeljima, sa stručnim organima, sa društvenom zajednicom, organima upravljanja, te administrativno-financijsko i materijalno poslovanje.

**X. REALIZACIJA NASTAVNOG PLANA I PROGRAMA - ANALIZA ODGOJNO-**

 **OBRAZOVNIH POSTIGNUĆA**

1. Pristup planiranju i programiranju svih oblika nastavnog plana i programa

Godišnji plan i program rada škole realiziran je u potpunosti. Planovi redovne i izborne nastave upisani su u e-dnevnik rada, a slobodne aktivnosti i dodatna nastava evidentirana je u bilježnicama izvannastavnih aktivnosti.

Tijekom godine u školi su radili stručni aktivi na kojima su kolege korelirali nastavne jedinice.

1. Realizacija nastavnog plana i programa

Učitelji su zajednički izrađivali godišnje planove i programe, usklađivali kriterije ocjenjivanja i izrađivali ispite znanja.

Razrednici su planirali satove razrednika i rad razrednog odjela. Posebna briga vodila se o djeci koja se školuju po prilagođenom program i o socijalno ugroženoj djeci nastojeći svima omogućiti prehranu u školi i što lakše savladavanje nastavnog gradiva.

Za učenike IV.-ih razreda vrlo uspješno su organizirane radionice “Trening socijalnih vještina”

Na svim sjednicama razrednih vijeća raspravljalo se o postignutim rezultatima učenika, razlozima loših ocjena i mogućnostima popravka istih. Značajnih disciplinskih problema nije bilo, a tekući problem rješavani su po nastanku.

1. Rad i postignuća u redovnoj i izbornoj nastavi

Pedagoška dokumentacija i evidencija uredno je vođena. Tijekom školske godine 2018./19. Realizirano je 179 nastavnih dan. Redovna i izborna nastava u cjelosti su ostvarene prema planu i programu.

1. obuhvaćenost učenika izbornom nastavom

Izborna nastava realizirana je iz vjeronauka koju su pohađali gotovo svi učenici, po dva nastavna sata tjedno, iz informatike koju je pohađalo učenika, te iz njemačkog jezika koju je pohađalo 39 učenika organiziranih u 5 skupina.

 b) uspjeh učenika

Obzirom da su svi učenici uspješno završili školsku godinu nije bilo potrebe za dopunskim radom u vidu produžne nastave, osim jedne učenica koja je upućena na ponavljanje razreda.

Od ukupnog broja učenika predmetne nastave 20 je postiglo odličan uspjeh, 30 vrlo dobar i 13 učenika dobar uspjeh. Od ukupnog broja učenika razredne nastave odličan uspjeh postiglo je 58 učenika, 34 vrlo dobar, te 1 učenica nedovoljan uspjeh na kraju školske godine.

1. izostanci

Ukupan broj izostanaka učenika s nastave je 7779 sata, od toga 7191 sata opravdano, a 588 sati neopravdano. (RN 3994 o + 258 n; PN 3197 o + 47 n). Za veći broj neopravdanih izostanaka obaviješten je Centar za socijalnu skrb, kao i Ured državne uprave.

1. izrečene pedagoške mjere

 Razredna nastava – pohvala UV – 23 učenika, pohvala RV- 20 učenika, te dvije opomene

 Predmetna nastava- pohvala UV- 4 učenika, pohvala RV – 12 učenika

Izrečeno je 7 pedagoških mjera opomene razrednika za nedolično ponašanje i neopravdane izsotanke.

1. učenici ponavljači

Po završetku školske godine 2018./19. škola ima jednog učenika ponavljača.

1. Rad i postignuća u dodatnom radu

Dodatni rad realiziran je za naprednije učenike, za razrednu nastavu iz hrvatskog i matematike, a za predmetnu nastavu iz hrvatskog jezika, engleskog jezika, geografije, fizike, kemije, matematike i povijesti. Učenici predmetne nastave koji su pohađali dodatnu nastavu sudjelovali su na natjecanjima i ostvarili dobre ili vrlo vrijedne rezultate.

1. Rad s učenicima koji rade po prilagođenom programu i dopunskoj nastavi

Tijekom školske godine 2018./19. 15 učenika školovalo se sukladno Rješenju Ureda

 državne uprave, po prilagođenom članku 6. Pravilnika o osnovnoškolskom odgoju i

obrazovanju učenika s teškoćama u razvoju, a 1 učenik pohađao je redoviti program

 uz individualni pristup.

Za učenike nižih razreda realizirana je dopunska nastava iz predmeta hrvatski jezik i matematika u okviru 35 nastavnih sati godišnje. Dopunsku nastavu pohađali su učenici koji teže savladavaju program, a realiziraju je razrednici.

Dopunska nastava učenika viših razreda realizirana je iz hrvatskog jezika, matematike, engleskog i njemačkog jezika, a realizirali su je učitelji predmetne nastave.

1. Realizacija plana izvanučioničke nastave

Plan izvanučioničke nastave realiziran je u potpunosti sukladno Kurikulumu za navedenu nastavnu godinu.. Učenici su realizirali velik broj izvanučioničkih nastava, posjetom kinu, kazalištima i raznim destinacijama unutar Republike Hrvatske .

Pri odabiru destinacija vodila se briga o financijskim mogućnostima roditelja.

Učenici 1. i 2. razreda išli su na izvanučioničku nastavu u obilazak grada Koprivnice, a učenici 5. i 6. razreda u Đakovo i Ilok.

Učenici 3. i 4. razreda su išli u školu u prirodi u Istru, kao i učenici 7. i 8. razreda na maturalno putovanje.

Za učenike čiji roditelji nisu bili suglasni sa odlaskom djeteta na izvanučioničku nastavu je bila organizirana redovna nastava u školi.

1. Rad i postignuća u izvannastavnim i izvanškolskim aktivnostima

Izvannastavne aktivnosti organizirane su za učenike nižih i viših razreda prema slobodnom odabiru pojedinca.

Učenici razredne nastave mogli su se uključiti u lutkarsku grupu, dramsko-recitatorsku, likovnu grupu, ritmiku ili mali zbor, a učenicima predmetne nastave bilo je ponuđeno: ritmička grupa, likovna grupa, dvoglasni zbor, športski učenički klub, vjeronaučna, geografska, ekološka grupa, mladi tehničari, web grupa ili pomladak Crvenog križa. Izvannastavne aktivnosti realizirane su u okviru rasporeda sati, jer zbog učenika putnika drugačije nije moguće realizirati isto.

Izvanškolske aktivnosti organizatori istih ponude učenicima, te se oni za njih odlučuju uz suglasnost svojih roditelja, jer se neke plaćaju, ili je potrebno prevesti djecu do Ivanić Grada. Uglavnom su izvanškolske aktivnosti organizirane od strane Pučkog otvorenog učilišta Ivanić Grad –tečajevi stranih jezika, ili sportskih udruga grada Ivanić Grada, te Glazbena škola. Djeci su na lokalnoj razini ponuđene aktivnosti kulturno-umjetničkih društava i vatrogasne aktivnosti. Broj polaznika izvanškolskih aktivnosti evidentiran je u imenicima.

**XI. PRIJEDLOG MJERA ZA STVARANJE ADEKVATNIH UVJETA RADA I MJERA ZA UNAPREĐIVANJE ODGOJNO-OBRAZOVNOG RADA**

Naša škola radi u dvije smjene za što raspolažemo dovoljnim prostorom. Kao i do sada sve dodatne, izborne ili izvannastavne aktivnosti moraju biti usklađene sa rasporedom nastave, jer su učenici vezani uz organizirani prijevoz.

Odvijanje nastave tjelesne i zdravstvene kulture se odvijalo u najvećoj učionici unutar škole..

Još uvijek se pojavljuje problem izborne nastave koji ne može za sve biti organiziran u okviru redovnog rasporeda sati, pa su učenici obavezni dolaziti ranije ili u suprotnom turnusu, što uzrokuje problem učenicima putnicima.

U Posavskim Bregima, 30 . rujna 2019.

 Ravnateljica: Predsjednik Školskog odbora:

 Renata Koić, prof. Sabina Jagačić, dipl.uč.